龙溪街道（湖州市）

龙溪街道，是吴越浙江省湖州市吴兴区个一隻街道。

 历史沿革 
古辰光是乌程县霅水乡，民国元年（1912年）属于吴兴县西南乡。民国28年（1939年），吴兴县设立龙溪乡，到民国35年（1946年），原得设龙溪乡。1950年6月份，龙溪乡划分成龙溪乡搭风漾乡。1956年，龙溪、风漾、弁南、康静四乡搭南埠乡个一部分合并成龙溪乡。1958年，龙溪乡搭道场乡合并成道场公社。1963年，道场公社分成道场公社、龙溪公社搭弁南公社。1984年2月份，龙溪人民公社改成龙溪乡。

1958年湖州钢铁厂选址造勒境内个杨家埠，后末来形成嘚工业居民区，1978年11月份成立第六街道，1981年改名杨家埠街道。1990年个辰光有三天门、铁路基地、湖港搭湖化箇四隻居民区，属环城区，1993年改属城区，2000年3月份，划畀龙溪乡托管。2003年，改属吴兴区，委托湖州经济开发区管理。2005年个辰光有杨家埠搭三天门箇两隻社区居委会。

2001年6月份，龙溪、弁南两隻乡合并建立杨家埠镇（有讲法讲箇個辰光杨家埠街道也合并到杨家埠镇嘚）。

2012年，杨家埠镇建制撤脱，行政区域先是改让吴兴区政府直辖，又勒原来杨家埠镇个地方设立嘚龙溪街道搭杨家埠街道箇2隻街道。龙溪街道管三天门、杨家埠箇2隻社区，杨家埠、赵湾、九九桥、罗师庄、七里亭、三天门、霅水桥、严家坟、杨家庄、盛湾、康山、芦山箇12个隻行政村，办事处有拉杭长桥北路88号。

 行政区划 
介歇龙溪街道有7個社区搭6個行政村：

 敢山社区、亿丰七里亭社区、光明御品社区、民和社区、民盛社区、七里亭佳苑社区、康山社区
 赵湾村、九九桥村、罗师庄村、芦山村、严家坟村、杨家庄村

 参考资料